<prompt> Ngwala go tšwela pele ka serapa se - Ka 1250 mmušo wa Ayyubid o ile wa wa gomme matla a fetela pušong yeo e bego e laolwa ke Mamluk. Bo-mamluk e be e le mašole ao a bego a rekwa e le makgoba a bafsa gantši a be a e-tšwa dikarolong tše di fapa-fapanego tša Bogare bja Eurasia gomme a godišetšwa go hlankela madireng a sultan. Ba ile ba ba motheo wa madira a Ayyubid ka tlase ga Sultan al-Salih gomme mafelelong ba ba matla ka mo go lekanego go ka tšea taolo ya mmušo bakeng sa bona ka bobona bothateng bja tša dipolitiki nakong ya Ntwa ya Bosupa ya Bodumedi. Magareng ga 1250 le 1517, sedulo sa bogoši se ile sa fetišwa go tloga go mmamoluki yo mongwe go ya go yo mongwe ka mokgwa wa tatelano woo ka kakaretšo e bego e se wa bohwa, eupša gape e le wa bošoro le wo o bego o tletše kgakanego. Lega go le bjalo, Mmušo wa Mamluk o tšwetše pele dikarolo tše dintši tša Mmušo wa Ayyubid pele ga wona, gomme o be o ikarabela ka go ganetša tšwelopele ya ma-Mongol ka 1260 yeo e tumilego kudu ka Ntwa ya Ain Jalut  <response>: le go fediša ka mo go feletšego mebušo ya ma-Crusader kua Levant. 